Diari Oficial de la Generalitat Valenciana


Sumari del DOGV 2208, del 16-02-1994 (1994/830552)

ACORD de 8 de febrer de 1994, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament de Massanassa (valència).
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2208

Data del DOGV
:   16-02-1994

Secció del DOGV
:   ALTRES DISPOSICIONS

Número del document
:   1994/830552


Data del document
:   08-02-1994

Organisme emissor
:   Conselleria d'Administració Pública

Tipus de document
:   Acord

ACORD de 8 de febrer de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Massanassa (València). [94/0986]  
El Govern Valencià, en la reunió de 8 de febrer de 1994, adoptà l'acord següent:  
L'Ajuntament de Massanassa, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del carrer número 5 de la zona industrial.  
Aquesta declaració d'urgent ocupació es justifica en la necessitat de dotar completament de serveis urbanístics la zona industrial, que actualment no hi ha, i també en la necessitat de dotar-la, amb caràcter urgent, de xarxes de sanejament i la connexió d'aquestes al Col.lector Oest, de conformitat amb els requeriments efectuats per la Confederació Hidrogràfica del Xúquer.  
Sotmès l'expedient a informació pública i efectuades les notificacions individualitzades als afectats, alguns presentaren al·legacions que van ser desestimades mitjançant acord plenari de l'Ajuntament de Massanassa de data 16 de setembre de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià,  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Massanassa per a l'execució del projecte d'urbanització del carrer número 5 de la zona industrial.  
Llista de béns afectats:  
Primera parcel·la  
Propietat del Sr. Jorge CasaÑ Visier, amb domicili al carrer d'Isabel la Católica, núm. 5, de la població de Benetússer. Identificada amb número de parcel·la cadastral 5457307, parcialment afectada per l'expedient expropiador. Límits: nord, resta de la finca que parcialment s'expropia, sud, camí del Fus, est, antic camí agrícola, i oest, propietat de l'empresa Construcciones Al Tall.  
La superfície de la finca és de 1.267 m2, dels quals queda subjecta a procediment expropiador la superfície de 795'80 m2., afectats pel traçat del sistema viari del carrer número 5 de la zona industrial. La resta de la finca no subjecta a expropiació té la qualificació de sòl urbà industrial.  
Es troba inscrita en el Registre de la Propietat de Torrent, finca 4813, foli 31, llibre 45, de Massanassa.  
Segona parcel·la  
Propietat de la Comunitat de Regants de la Sèquia de Favara, amb seu al carrer del Santo Cáliz, 3-1a, de la ciutat de Valencia, sense identificació cadastral ja que es tracta d'un tram parcial de la sèquia del Chardi i del Fus, l'espai enlairat del qual està afectat per ampliació de l'ample viari del carrer número 5 de la zona industrial, segons el Pla General d'Ordenació Urbana vigent actualment.  
La superfície afectada per a la finalitat indicada és de 590,30 m2, i queda el sòl d'acord amb la seua destinació natural d'instal·lació de reg, que serà mantingut mitjançant l'execució d'obres de canalització que figuren en el projecte que motiva el procediment expropiador.  
No té dades de registre, i els afectats al·leguen, pel que fa al títol, possessió immemorial i drets històrics.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit davant l'Ajuntament de Massanassa al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 8 de febrer de 1994  
El Conseller Secretari del Govern Valencià,  
LUIS BERENGUER FUSTER